**Tájékoztató**

***Navétázó diákok és szüleik figyelmébe***

Az új tanügyi törvény alapján a diákok ingyenesen utazhatnak iskolájuk és lakóhelyük között. A frissen megjelent 810/2023 –as kormányrendelet a következőképpen szabályozza ezt:

1. **Aki vonattal vagy tömegközlekedéssel utazik**

Nagyváradon vagy a metropolisz övezetben, bérletet válthat az aktuális tanévre láttamozott ellenőrző és személyi igazolvány (születési bizonyítvány másolata) birtokában, a szolgáltatónál. Hasonlóan a vonatnál.

1. **A naponta ingázó diákok esetében**

* akinek a hivatalosan igazolható lakcíme (személyi igazolvánnyal vagy flotanttal), nem Nagyvárad avagy a metropolisz övezet ( 14 év alatti diák esetében a szülő hivatalos lakcíme számít), 5-8 osztályos diákok esetében csak akkor kérvényezhető ingyenes bérlet, ha a lakhelyén nincs magyar tagozatú általános iskola.
* aki nem bentlakó vagy kintlakó,
* aki nem vonattal ingázik, tehát *távolsági busszal jár*,

A 18 év alatti diák esetében a szülő, 18 év felett a diák tesz le kérvényt az iskola titkárságának címezve, a mellékelt formában szeptember 12-ig. A diák minden hónap 5. napjáig leadja az előző havi eredeti bérletét,. A kérvénybe a bérleten szereplő távolságot kell beírni. Csak az jogosult az ingyenes utazásra, aki leadja hónap végén az eredeti bérletét.

*A kérvényhez mellékelni kell:*

1. 14 év alatti diák esetében a kérvényező szülő személyi igazolványának másolatát
2. 14 év feletti diák esetében a diák személyi igazolványának a másolatát.

Az iratokat az osztályfőnökök gyűjtik össze és adják le a titkárságon, majd másnap az iktatószámokat közölni fogják a diákok felé.

Az iskola csak az időben beérkezett, minden feltételt teljesítő kérelmeket továbbítja a tanfelügyelőség felé.

1. **Bentlakásban vagy kintlakásban lakó diákok esetében:**

*Az ingázási költségek megtérítésére jogosult az a diák:*

* akinek a hivatalosan igazolható (személyi igazolvánnyal vagy flotanttal), lakcíme nem Nagyvárad avagy a metropolisz övezet. 14 év alatti diák esetében a szülő hivatalos lakcíme számít.
* aki bentlakó vagy kintlakó,
* aki nem vonattal vagy tömegközlekedéssel ingázik,
* aki nem naponta ingázik.

Minden bentlakó vagy kintlakó diák jogosult havi 4 oda - vissza út árának a visszaigénylésére, valamint a hivatalos ünnepnapok alkalmával egy oda - vissza út árának a visszaigénylésére.

A diákok/ 18 év alatti diák esetében a szülők kitöltenek egy kérvényt, mellékelik a személyi igazolványuk másolatát, bankszámlaszámukat,18 évnél fiatalabb diák esetén ez lehet a szülő bankszámlája, amihez a szülő személyigazolványának másolatát is csatolni kell, valamint minden hónap 3 –ig leadják az előző hónapban gyüjtőtt utazási jegyeiket

***Utólagosan leadott utazási jegyeket nem áll módunkban elfogadni***. Az iskola a beérkezett, minden feltételt teljesítő kérelmek és a jóváhagyott költségvetés keretein belül teljesíti a kifizetéseket.

1. **Ha a diák lakhelye és Nagyvárad között nincs távolsági buszjárat, valamint**

* akinek a hivatalosan igazolható lakcíme (személyi igazolvánnyal vagy flotanttal), nem Nagyvárad avagy a metropolisz övezet ( 14 év alatti diák esetében a szülő hivatalos lakcíme számít),
* aki nem bentlakó vagy kintlakó,
* aki nem vonattal ingázik,

igényelhet egy, a megyei tanács által jóváhagyott átalány összeget, ha a 18 év alatti diák esetében a szülő, 18 év felett pedig a diák tesz le kérvényt az iskola titkárságának címezve, a mellékelt formában diák minden hónap 5. napjáig, most pedig szeptember 12 - ig.

Mellékelni kell a személyi igazolványuk másolatát és bankszámlaszámukat. 18 évnél fiatalabb diák esetén ez lehet a szülő bankszámlája, amihez a szülő személyigazolványának másolatát is csatolni kell.

***Utólagos kéréseket nem áll módunkban elfogadni*.** Az iskola a beérkezett, minden feltételt teljesítő kérelmek és a jóváhagyott költségvetés keretein belül teljesíti a kifizetéseket. Az iratokat minden esetben az osztályfőnökök gyűjtik össze és adják le a titkárságon, majd másnap az iktatószámokat közölni fogják a diákok felé.